**MINISTERUL TRANSPORTURILOR ȘI INFRASTRUCTURII**

**ORDIN**

**nr.** ……….... **din** ………………………….… **2022**

**pentru modificarea Metodologiei de atestare a auditorilor de siguranţă rutieră, aprobată prin Ordinul ministrului transporturilor nr. 656/2016**

Având în vedere prevederile art. 6 [alin. (1)](http://lege5.ro/App/Document/gmzdonrvha/legea-privind-gestionarea-sigurantei-circulatiei-pe-infrastructura-rutiera-nr-265-2008?pid=101548200&d=2022-03-29#p-101548200) şi [(3)](http://lege5.ro/App/Document/gmzdonrvha/legea-privind-gestionarea-sigurantei-circulatiei-pe-infrastructura-rutiera-nr-265-2008?pid=62283639&d=2022-03-29#p-62283639) şi ale art. 20 alin. (2) [lit. k)](http://lege5.ro/App/Document/gmzdonrvha/legea-privind-gestionarea-sigurantei-circulatiei-pe-infrastructura-rutiera-nr-265-2008?pid=101548328&d=2022-03-29#p-101548328) din Legea nr. 265/2008 privind gestionarea siguranţei circulaţiei pe infrastructura rutieră, republicată, cu modificările şi completările ulterioare,

În temeiul art. 9 alin. (4) din Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii, cu modificările și completările ulterioare,

viceprim-ministru, ministrul transporturilor și infrastructurii emite prezentul,

**ORDIN:**

**Art. I. -** Metodologia de atestare a auditorilor de siguranţă rutieră, aprobată prin Ordinul ministrului transporturilor [nr. 656/2016](http://lege5.ro/App/Document/gezdmnjzgi3q/ordinul-nr-656-2016-pentru-aprobarea-metodologiei-de-atestare-a-auditorilor-de-siguranta-rutiera?d=2022-03-29), publicat în Monitorul Oficial al României, Partea I, nr. 646 din 23 august 2016, se modifică şi se completează după cum urmează:

**1. La articolul 6, alineatul (1), litera e) se modifică şi va avea următorul cuprins:**

„**e)** adeverință medicală care să ateste starea de sănătate corespunzătoare înscrierii la curs eliberată de către medical de familie al solicitantului sau de către unități sanitare abilitate cu cel mult 6 luni anterior datei de începere a cursului.”

**2. Articolul 11 se modifică şi va avea următorul cuprins:**

„**Art. 11. -**  În vederea înscrierii la cursurile de perfecţionare, persoanele care au calitatea de auditor de siguranţă rutieră trebuie să transmită prin poștă electronică la Autoritatea Rutieră Română - A.R.R. următoarele documente:

a) cererea de înscriere, al cărei model este prevăzut în anexa [nr. 1](http://lege5.ro/App/Document/gezdmnjzgi4a/metodologia-de-atestare-a-auditorilor-de-siguranta-rutiera-din-05082016?pid=103502372&d=2022-02-22#p-103502372) la prezenta metodologie;

b) actul de identitate;

c) permisul de conducere valabil pentru categoria B;

d) certificatul de cazier judiciar valabil, din care să rezulte că nu are menţiuni înscrise;

e) actul care atestă schimbarea numelui, dacă este cazul;

f) declarație pe proprie răspundere care atestă ca documentele prevăzute la literele b) – e) sunt autentice și conforme cu originalul.”

**3. La articolul 12, alineatele (1) - (3) se modifică şi vor avea următorul cuprins:**

„**(1)** Autoritatea Rutieră Română - A.R.R. analizează solicitările candidaților și înscrie la cursurile de perfecţionare profesională solicitanţii în ordinea înregistrării cererilor, în cazul în care din documentele depuse reiese îndeplinirea condiţiilor prevăzute la art. 11

**(2)** Autoritatea Rutieră Română - A.R.R. respinge solicitarea şi comunică refuzul motivat al înscrierii la curs în oricare dintre următoarele situaţii:

a) solicitantul nu are calitatea de auditor de siguranţă rutieră;

b) lipsa unui document, prezentarea acestuia sub o altă formă decât cea prevăzută la [art. 11](http://lege5.ro/App/Document/gezdmnjzgi4a/metodologia-de-atestare-a-auditorilor-de-siguranta-rutiera-din-05082016?pid=103502253&d=2022-02-22#p-103502253) ori ieşirea sa din perioada de valabilitate, precum şi constatarea de neconcordanţe în cuprinsul documentelor prezentate;

c) documente care sunt ilizibile sau care conţin ştersături ori modificări, precum şi cele incomplete.

**(3)** În situaţia în care numărul solicitanţilor care îndeplinesc condiţiile prevăzute la art. 11 este mai mare decât numărul de locuri prevăzut pentru curs, persoanele care nu au fost înscrise la cursul respectiv vor fi programate, în ordinea înregistrării cererilor, pentru cursurile următoare.”

**4. Articolul 14 se modifică şi va avea următorul cuprins:**

„**Art. 14. -** În cazul cursurilor de formare şi/sau perfecţionare profesională a auditorilor de siguranţă rutieră, dosarul candidatului constituit cu documentele prevăzute la art. 6 [alin. (1)](http://lege5.ro/App/Document/gezdmnjzgi4a/metodologia-de-atestare-a-auditorilor-de-siguranta-rutiera-din-05082016?pid=103502221&d=2022-02-22#p-103502221) sau, după caz, la art. 11 se completează cu următoarele documente:

a) contractul de şcolarizare, prevăzut la [art. 13](http://lege5.ro/App/Document/gezdmnjzgi4a/metodologia-de-atestare-a-auditorilor-de-siguranta-rutiera-din-05082016?pid=103502269&d=2022-02-22#p-103502269);

b) dovada achitării tarifului prevăzut la art. 13 [lit. f)](http://lege5.ro/App/Document/gezdmnjzgi4a/metodologia-de-atestare-a-auditorilor-de-siguranta-rutiera-din-05082016?pid=103502276&d=2022-02-22#p-103502276).”

**5. La articolul 15, alineatul (1) se modifică şi va avea următorul cuprins:**

„**(1)** Cursurile de formare şi/sau perfecţionare profesională a auditorilor de siguranţă rutieră se organizează şi se desfăşoară pe grupe şi serii cu prezență fizică și/sau, după caz, prin intermediul platformelor de e-learning și a resurselor de învățare online utilizate de către instituțiile de învățământ superior acreditate.”

**6. La articolul 18, alineatul (1), litera d) se modifică şi va avea următorul cuprins:**

„**d)** efectuarea inspecţiei de siguranţă rutieră periodică/specifică şi întocmirea rapoartelor respective.”

**7. Anexele nr. 1, 2, 3 și 5 se modifică și se înlocuiesc cu anexele nr.1, 2, 3, și 5 la prezentul ordin.**

**Art. II. -** Autoritatea Rutieră Română - A.R.R. va duce la îndeplinire prevederile prezentului ordin.

**Art. III. -** Prezentul ordin se publică în Monitorul Oficial al României, Partea I.

**VICEPRIM-MINISTRU, MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**SECRETAR DE STAT**

**Adrian-George FOGHIȘ**

**SECRETAR GENERAL**

**Mariana IONIȚĂ**

**SECRETAR GENERAL ADJUNCT**

**Adrian Daniel GĂVRUTA**

**DIRECȚIA AVIZARE**

**DIRECTOR**

**Laura Elena ȚOPA**

**DIRECȚIA ECONOMICĂ**

**DIRECTOR**

**Diana Laura Gîrlă**

**DIRECȚIA TRANSPORT RUTIER**

**DIRECTOR**

**Adriana KALAPIS**

**AUTORITATEA RUTIERĂ ROMÂNĂ – ARR**

**DIRECTOR GENERAL**

**Costel Dorin ȘTEFAN**

#### Anexa nr. 1

#### (Anexa nr. 1 la metodologie)

**Domnule/Doamnă director general,**

Subsemnatul(a), . . . . . . . . . ., născut(ă) la data de . . . . . . . . . ., în localitatea . . . . . . . . . ., judeţul . . . . . . . . . ., domiciliat(ă) în . . . . . . . . . ., str. . . . . . . . . . . nr. . . . . . . . . . ., bl. . . . . . . . . . ., sc. . . . . . . . . . ., et. . . . . . . . . . ., ap. . . . . . . . . . ., cod numeric personal . . . . . . . . . ., angajat(ă) al/a . . . . . . . . . ., în funcţia de . . . . . . . . . ., la . . . . . . . . . ., e-mail . . . . . . . . . ., telefon: . . . . . . . . . ., vă rog să îmi aprobaţi înscrierea la:

□ cursul de formare profesională a auditorilor de siguranţă rutieră1) sau

□ cursul de perfecţionare profesională a auditorilor de siguranţă rutieră1).

1) Se bifează cursul la care solicitantul doreşte să se înscrie.

Anexez următoarele documente2):

2) Se menţionează doar documentele anexate cererii de înscriere la curs.

a) actul de identitate, în copie3);

b) permisul de conducere, în copie3);

c) documente care atestă îndeplinirea condiţiei de competenţă profesională prealabilă:

(i) 1. actul/actele de studii, în copie3), din care rezultă că am studii superioare dovedite cu diplomă de licenţă şi diplomă de master recunoscute, în una dintre specialităţile construcţiei şi proiectării drumurilor şi podurilor, respectiv din domeniile inginerie civilă, ingineria transporturilor sau ingineria autovehiculelor rutiere, ori studii echivalente potrivit prevederilor art. 153 [alin. (2)](http://lege5.ro/App/Document/geztsobvgi/legea-educatiei-nationale-nr-1-2011?pid=45727535&d=2022-02-22#p-45727535) din Legea educaţiei naţionale nr. 1/2011, cu modificările şi completările ulterioare, şi

2. documentul sau documentele, în original, care atestă deţinerea unei experienţe profesionale de cel puţin 3 ani în unul sau mai multe dintre domeniile menţionate la pct. (i) subpct. 1;

sau

(ii) 1. documentul care atestă că am activat ca poliţist rutier în grad de ofiţer, eliberat de Inspectoratul General al Poliţiei Române, în original, şi

2. documentul sau documentele, în original, care atestă că am o experienţă de cel puţin 10 ani în sistematizarea traficului rutier, eliberate de Inspectoratul General al Poliţiei Române;

d) adeverință medicală care să ateste starea de sănătate corespunzătoare înscrierii la curs eliberată de către medical de familie al solicitantului sau de către unități sanitare abilitate cu cel mult 6 luni anterior datei de începere a cursului.

e) certificatul de cazier judiciar, valabil, în original;

f) actul care atestă schimbarea numelui, dacă este cazul, în copie3).

3) Actele prevăzute la lit. a), b), f) şi lit. c) pct. (i) subpct. 1 se certifică de către solicitant pentru conformitate cu originalul prin înscrisul: "Subsemnatul, . . . . . . . . . ., declar pe propria răspundere, sub sancţiunea legii penale, că prezentul act este conform cu originalul.

Data Semnătura

Domnului/Doamnei director general al Autorităţii Rutiere Române - A.R.R.

#### Anexa nr. 2

#### (Anexa nr. 2 la metodologie)

**Programul-cadru de formare a auditorilor de siguranţă rutieră**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | Nr. crt. | Disciplina de învăţământ | Zile | Ore | | Total ore |
|  | curs | seminar |
|  | I | Noţiuni de bază | 5 | 25 | 13 | 38 |
|  | 1 | Clasificarea reţelelor rutiere |  | 2 |  | 2 |
|  | 2 | Concepţia traseelor rutiere: drumul în plan de situaţie, profil longitudinal şi profil transversal, analiza vizibilităţii etc. |  | 8 | 2 | 10 |
|  | 3 | Inginerie de trafic: caracteristicile traficului rutier, capacitatea de circulaţie, intersecţii etc. |  | 4 |  | 4 |
|  | 4 | Echipament pentru infrastructura rutieră |  | 4 |  | 4 |
|  | 5 | Interacţiunea pneu-carosabil |  | 4 |  | 4 |
|  | 6 | Statistică matematică în analiza datelor |  | 2 |  | 2 |
|  | 7 | Legislaţie în domeniul infrastructurii rutiere şi al ingineriei de trafic |  | 3 | 1 | 4 |
|  | 8 | Aplicaţii |  |  | 10 | 10 |
|  | II | Siguranţa infrastructurii rutiere - EISR, ASR, ISRP, ISRS | 10 | 29 | 51 | 80 |
|  | 1 | Prezentarea elementelor principale ale siguranţei rutiere |  | 6 |  | 6 |
|  | 2 | Inspecţia de siguranţă rutieră periodică (ISRP) - definiţie, scop, obiective, elemente componente |  | 1 |  | 1 |
|  | 3 | Inspecţia de siguranţă rutieră specifică (ISRS) - definiţie, scop, obiective, elemente componente |  | 1 |  | 1 |
|  | 4 | Drumuri interurbane - analiza accidentelor rutiere, măsuri tehnice de sporire a siguranţei rutiere |  | 2 |  | 2 |
|  | 5 | Drumuri urbane - analiza accidentelor rutiere, măsuri tehnice de sporire a siguranţei rutiere |  | 2 |  | 2 |
|  | 6 | Factorul uman în siguranţa rutieră pe drumurile existente |  | 2 |  | 2 |
|  | 7 | Facilități pentru utilizatorii vulnerabili ai drumurilor |  | 2 |  | 2 |
|  | 8 | Vizită în teren cu identificarea elementelor ce trebuie analizate în cadrul unei ISRP, ISRS |  |  | 4 | 4 |
|  | 9 | Elaborarea şi susţinerea rapoartelor de ISRP și ISRS |  |  | 12 | 12 |
|  | 10 | Aplicaţii |  |  | 10 | 10 |
|  | 11 | Evaluarea de impact asupra siguranţei rutiere (EISR) - definiţie, scop, obiective, elemente componente |  | 2 |  | 2 |
|  | 12 | Auditul de siguranţă rutieră (ASR) - definiţie, scop, obiective, elemente componente |  | 2 |  | 2 |
|  | 13 | Factorul uman în siguranţa rutieră pentru drumurile în faza de proiectare |  | 2 |  | 2 |
|  | 14 | Drumuri interurbane - principii de proiectare, măsuri tehnice de sporire a siguranţei rutiere |  | 4 |  | 4 |
|  | 15 | Drumuri urbane - principii de proiectare, măsuri tehnice de sporire a siguranţei rutiere |  | 2 |  | 2 |
|  | 16 | Sisteme inteligente de transport |  | 2 |  | 2 |
|  | 17 | Tehnici de comunicare |  | 1 |  | 1 |
|  | 18 | Studii de caz cu ASR |  |  | 4 | 4 |
|  | 19 | Elaborarea şi susţinerea rapoartelor de ASR |  |  | 11 | 11 |
|  | 20 | Aplicaţii |  |  | 10 | 10 |
|  | 21 | Total | 15 | 56 | 64 | 120 |

Abrevieri:

ISRP - inspecţia de siguranţă rutieră periodică;

ISRS - inspecţia de siguranţă rutieră specifică;

EISR - evaluarea de impact asupra siguranţei rutiere;

ASR - audit de siguranţă rutieră.

**Anexa nr. 3**

#### (Anexa nr. 3 la metodologie)

**Program-cadru pentru perfecţionarea auditorilor de siguranţă rutieră**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | Nr. crt. | Tematica | Nr. de zile | Nr. de ore | | Total ore |
|  | Curs | Seminar |
|  | 1 | Noi concepte în abordarea realizării auditului de siguranţă rutieră, a inspecţiei de siguranţă rutieră periodică/specifică şi a evaluării de impact asupra siguranţei rutiere, inclusiv cele referitoare la facilitățile pentru utilizatorii vulnerabili ai drumurilor |  | 4 |  | **4** |
|  | 2 | Prezentarea cadrului legislativ, a manualelor de lucru şi a unor noi documentaţii |  | 2 |  | **2** |
|  | 3 | Evaluarea cunoştinţelor |  | 0 | 2 | **2** |
|  | **Total** | | **1** | **6** | **2** | **8** |

#### Anexa nr. 5

#### (Anexa nr. 5 la metodologie)

**Tarife percepute pentru activităţile legate de organizarea şi realizarea cursurilor de formare şi perfecţionare profesională a auditorilor de siguranţă rutieră, examinare şi eliberare a atestatelor**

Tarifele practicate de către Autoritatea Rutieră Română - A.R.R. pentru activităţile legate de organizarea şi realizarea cursurilor de formare şi perfecţionare profesională a auditorilor de siguranţă rutieră sunt, după cum urmează:

|  |  |  |
| --- | --- | --- |
|  |  |  |
|  | Descriere | Tarif |
|  | Curs de formare profesională a auditorilor de siguranţă rutieră | 7.500 lei/persoană |
|  | Curs de perfecţionare profesională a auditorilor de siguranță rutieră | 700 lei/persoană |